धर्मरक्षा संगठन की भगवा यात्रा एवं चार पहिया वाहन रैली 11 को
धर्मरक्षा संगठन की भगवा यात्रा एवं चार पहिया वाहन रैली 11 को
सागर | मंगलवार को धर्म रक्षा संगठन की बैठक आयोजित की गई। जिसमें शनिवार 11 मार्च को 2 बजे से भगवा यात्रा का आयोजन किया जा रहा है। जिसके संबंध में जिला और नगर के पदाधिकारियों ने अपने- अपने विचार रखे। संगठन के जिला अध्यक्ष सूरज सोनी ने बताया कि यह भगवान यात्रा का उद्देश्य हिन्दू धर्म को आगे बढ़ाने और गायों की रक्षा साथ में प्रत्येक घर में एक गाय पालने के लिए निकाली जा रही है। संगठन के नगर अध्यक्ष पवन शर्मा ने बताया कि इस यात्रा में लगभग सौ फोरव्हीलर वाहन रहेंगे। सभी केशरिया झंडा हाथ में वाहनों पर रहेंगे। जो शहर के मुख्य मार्गों से निकलेगी और घर- घर भगवा और गाय पालने का संदेश सभी को दिया जाएग। बैठक में 15 वार्ड अध्यक्षों की नियुक्ति की गई और सभी को गौ शपथ दिलाई गई। बैठक में संगठन के जिला महामंत्री प्रताप थापा, जिला उपाध्यक्ष विक्रम केशरवानी, जिला मंत्री रानू यादव, नगर उपाध्यक्ष नीलेश प्रजापति, नगर मंत्री विवेक सोदिया, जिला सचिव सोनू यादव आदि मौजूद रहे।
पेंशनर्स एसोसिएशन की बैठक हुई
सागर | पेंशनर्स एसोसिएशन मध्यप्रदेश जिला शाखा सागर की मासिक बैठक मंगलवार को हुई। इसमें 3 नवीन सदस्य जुड़े। बैठक में मुद्दा उठा कि जिला अस्पताल एवं बीएमसी में पेंशनर्स के इलाज एवं दवाइयों की समुचित व्यवस्था नहीं की जा रही है। स्वास्थ्य संचालनालय भोपाल के निर्देशों के बाद भी पेंशनर्स को दवाएं उपलब्ध नहीं की जा रही हैं। इस संबंध में कमिश्नर को पत्र भेजा गया है। डीए सहित अन्य मुद्दों पर भी चर्चा हुई। बैठक में आरएस सक्सेना, एलएन यादव, आरपी पाराशर, प्रवक्ता केके तिवारी, बलराम गौतम, संतोष तिवारी, हरीश द्विवेदी आदि मौजूद थे।
विश्वविद्यालय में पाठक मंच की पुस्तक परिचर्चा आज
सागर | डाॅ. हरीसिंह गौर विश्वविद्यालय के विश्वविद्यालय-पाठक मंच के तत्वावधान में आचार्य नंददुलारे वाजपेयी सभागार में बुधवार को दोपहर 3 बजे से पुस्तक परिचर्चा होगी। डाॅ. विजय बहादुर सिंह द्वारा लिखित पुस्तक भवानी प्रसाद मिश्र (कविता की स्वदेशी तेजस्विता) पर परिचर्चा होगी। विश्वविद्यालय पाठक मंच सागर के केंद्र के संयोजक डाॅ. शशिकुमार सिंह ने बताया कि कार्यक्रम में डाॅ. पंकज चतुर्वेदी, पीआर मलैया एवं अखिलेश गुप्ता द्वारा पुस्तक पर समीक्षा आलेख प्रस्तुत किया जाएगा।
संभाग स्तरीय मेगा जॉब फेयर का आयोजन 22 और 23 मार्च को
सागर | सागर संभाग के सागर, दमोह तथा छतरपुर जिले के शिक्षित बेरोजगार आवेदकों को रोजगार में स्थापित किए जाने के उद्देश्य से 22 एवं 23 मार्च को दो दिवसीय संभाग स्तरीय मेगा जॉब फेयर का आयोजन किया जा रहा है। जिला रोजगार कार्यालय उप संचालक एमके नागवंशी ने बताया यह आयोजन तिली स्थित मलैया मैरिज गार्डन में किया जाएगा। मेले में नेशनल कैरियर सर्विस के वही आवेदक भाग ले सकेंगे। जिनका पंजीयन पोर्टल पर दर्ज है। उपसंचालक नागवंशी ने इच्छुक शिक्षित बेरोजगार आवेदकों से कहा है कि वे अपना पंजीयन पोर्टल पर करके पंजीयन कार्ड सहित मेले में उपस्थित हो।
कक्षा 12वीं में 510 रहे अनुपस्थित, एक नकलची पकड़ाया
सागर | माध्यमिक शिक्षा मंडल की हायर सेकंडरी परीक्षा कक्षा 12वीं में मंगलवार को सामान्य अंग्रेजी और संस्कृति विषय का पेपर हुआ। जिले के 99 परीक्षा केंद्रों पर 510 विद्यार्थी अनुपस्थित रहे। 1 नकलची पकड़ा गया। 23 हजार 41 विद्यार्थी परीक्षा में शामिल हुए। जिला शिक्षा अधिकारी आरएन शुक्ला ने बताया कि विभिन्न निरीक्षण दलों ने अलग-अलग परीक्षा केंद्रों का निरीक्षण किया। इसी दौरान हायर सेकंडरी स्कूल परसोरिया में 1 नकल प्रकरण बनाया गया। अन्य जगह परीक्षाएं व्यवस्थित मिलीं।
आबकारी विभाग: केवल दो समूह हुए नीलाम
सागर |शराब दुकानों के ठेकों की नीलामी मेें जिला प्रशासन को एक बार फिर निराशा हाथ लगी। मंगलवार को कलेक्टोरेट सभाकक्ष में हुई नीलामी प्रक्रिया में केवल दो समूह नरयावली और बीना-खुरई ही बेस प्राइज से ज्यादा में बिके। नीलामी में 8 ग्रुप के लिए 10 टेंडर आए थे। जिसमें से 6 टेंडर अंडर रेट थे। जिन्हें आबकारी विभाग शासन की मंजूरी के लिए भेजेगा। इध्रर दो चरणों की नीलामी में जिले के 11 ग्रुप के लिए अब तक एक भी ठेकेदार ने रुचि नहीं ली है। इन ग्रुप्स के लिए एक भी टेंडर प्राप्त नहीं हुआ है।
bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva